Vandag se sportnuusSeabelo Senatla. Argieffoto.. Rugby: Die 26-jarige blits het sy eie wynreeks, Glory, bekendgestel in samewerking met Idiom in Somerset-Wes. Volgens Senatla kom Idiom gereeld met nuwe wynidees vorendag en hoewel hulle aanvanklik nie té gretig was met die nuwe konsep nie, was hy beïndruk met die idee. “Om sewe kultivars te meng is nogal ’n tydsame proses en jy moet baie werk insit om die beste smaak te kry. Dit het ’n bietjie tyd geneem, maar ons het dit reggekry,” het Senatla gesê. Krieket: Die 38-jarige oudkaptein van die Proteas kon net ’n kontrak van drie maande teken omdat hy reeds kommentator-verpligtinge met die Indiese Premierliga het. “Ek het al ’n hele paar keer gesê dat ek graag vir KSA in hierdie moeilike tyd wil bystaan. Ek is steeds so passievol soos altyd oor Suid-Afrikaanse krieket en sien uit daarna om my moue op te rol en te begin werk,” het Smith gesê. Die tydelike uitvoerende hoof, dr. Jacques Faul, is in sy noppies met Smith se aanstelling. “Graeme is ’n natuurlike leier en sy kennis van die spel is verstommend. Om hom deel te hê van die KSA-struktuur is ’n broodnodige adrenalien-inspuiting vir die beheerliggaam,” het Faul gesê. Smith kan die Protea-afrigterspan aanwys en dit sal interessant wees om te sien of Enoch Nkwe in sy rol as tydelike afrigter aanbly. Gholf: Die internasionale span geniet tans ’n voorsprong van 4-1 ná die openingsrondes.